**Zákazka s nízkou hodnotou na poskytnutie služby**

**Výzva na predloženie cenovej ponuky**

**Identifikácia verejného obstarávateľa:**

Názov: Gymnázium Ivana Horvátha

Sídlo: Ivana Horvátha 14, 821 03 Bratislava

IČO: 17337062

Telefón: 02/43 42 36 77

Kontaktná osoba: Mgr. Marta Jankovičová

E-mail: skola@horvatha.sk

**Predmet zákazky:**

Predmetom obstarávania je vypracovanie projektovej dokumentácie (ďalej len PD) časti elektro pre Gymnázium Ivana Horvátha v Bratislave

**Predpokladaná hodnota zákazky:**

Do 10 000 EUR bez DPH

**Podmienky financovania:**

Dodávateľovi sa neposkytne preddavok. Predmet zákazky sa bude financovať formou bezhotovostného platobného styku v lehote splatnosti faktúr.

**Typ zmluvy:**

Objednávka na predmet zákazky.

**Miesto dodania predmetu zákazky:**

Gymnázium Ivana Horvátha, Ivana Horvátha 14, 821 03 Bratislava

**Podrobný opis predmetu zákazky:**

Predmetom obstarávania je vypracovanie projektovej dokumentácie (ďalej len PD) časti elektro pre Gymnázium Ivana Horvátha v Bratislave.

Jedná sa o vypracovanie PD pre hlavnú školskú budovu a pavilón v rozsahu pre stavebné povolenie (doporučujeme na úrovni jednostupňového projektu) v nasledovnom členení:

Členenie PD

1. Silnoprúdové rozvody
	* svetelný rozvod
	* zásuvkový rozvod
	* ochrana pred prepätím
2. Slaboprúdové rozvody
	* štrukturovaná kabeláž
	* domáci rozhlas
	* zvonenie

Poznámka: predmetom obstarávania nie je:

 - telocvičňa – bola rekonštruovaná nedávno

 - aktívny bleskozvod – bol rekonštruovaný 8/2009

 - priestory zubnej ambulancie – boli rekonštruované 10/2013

Požiadavky na vypracovanie PD

Všeobecne

Gymnázium Ivana Horvátha v Bratislave je typizovaná sídlisková školská budova z roku 1966 projektovaná pred rokom 1964. Z hľadiska dnešných noriem a predpisov je jej elektroinštalačná časť nevyhovujúca a morálne aj fyzicky zastaraná. Objekt pozostáva z hlavnej výukovej budovy so štyrmi nadzemnými podlažiami a samostatne stojacieho átriového dvojpodlažného pavilónu so školskou jedálňou, kuchyňou, zázemím školskej kuchyne (skladové priestory), telocvičňou a priestormi pre výuku jazykov.

Silnoprúdové rozvody

Svetelné rozvody

Osvetľovacia sústava vrátane rozvodov bude nová. Súčasťou projektu musí byť svetelno-technický výpočet vzorových miestností (učebne, kabinety, chodby, soc. zariadenie, jedáleň, telocvičňa a pod.). Parametre osvetľovacej sústavy (intenzita, oslnenie, farebné podanie...) musia vyhovovať norme STN EN 12464-1.

Ovládanie osvetlenia bude miestne minimálne dvojokruhové, v učebniach tiež samostatné nasvietenie tabule.

V prípade osvetlenia chodieb a schodiska je okrem miestneho ovládania požadovaný aj GENEREL (zap/vyp) v mieste vrátnice.

Na chodbách a schodiskách požadujeme núdzové osvetlenie s označením smeru úniku podľa STN EN 1838.

Zásuvkové rozvody

Musia vyhovovať STN33 2000 4-41 a ostatným súvisiacim normám a predpisom. V učebniach doporučujeme samostatnú dvojzásuvku v mieste katedry a 2 ÷ 3 jednoduché zásuvky spoločne istené. Sociálne zariadenie bude bez zásuvkových obvodov. Zásuvky na chodbách v odstupe cca 10 m samostatne odpojiteľné ako okruh. Zásuvkový rozvod v odborných učebniach (napr. informatika, fyzika a pod.) bude navrhnutý podľa konkrétnych požiadaviek školy.

Rozvádzače

Pre každé poschodie a sekciu doporučujeme samostatnú podomietkovú skriňu s oceľoplechovými dverami a zámkom. Výstroj a výzbroj v zmysle platných noriem a predpisov. Všetky zásuvkové okruhy musia byť chránené prúdovým chráničom s rozdielovým prúdom 30 mA. Ističe za chráničmi doporučujeme dvojpólové resp. 1+N pólové.

Ochrana pred prepätím

V zmysle STN EN620305-4 je potrebné pre celý objekt riešiť koordinovanú ochranu pred prepätím v triede T1 a T2 a doporučiť zariadenia pre ochranu v triede T3.

Káblové rozvody

Použité budú medené káble bezhalogénové príslušnej dimenzie podľa istenia a určenia. Uložené budú pod omietkou. Pre jednotlivé rozvádzače v hviezdicovej topológii.

Slaboprúdové rozvody

Štrukturovaná kabeláž

Požadované je vybudovanie dátovej siete pomocou štrukturovanej kabeláže kategórie 6a v topológii horizontálny hviezdicový rozvod a vertikálny chrbticový rozvod. Prípojný bod v učebniach bude dvojzásuvkou v priestore katedry, v kabinetoch a v administratívnej časti podľa počtu vyučujúcich/pracovníkov jedna dvojzásuvka na pracovisko.

Učebňa informatiky na 3. poschodí bola zrekonštruovaná, preveriť jej parametre podľa všeobecných požiadaviek a upraviť konštrukčné riešenie (podomietkové vyhotovenie).

Začiatok rozvodu bude na serveri školy. Štrukturovaná kabeláž bude pre vybrané miestnosti slúžiť aj pre účely telefónneho rozvodu s napojením na existujúcu ústredňu.

Domáci rozhlas

Ozvučenie školy pozostáva v podstate z rozhlasovej ústredne, mikrofónu a reproduktorových rozvodov. Ozvučenie sa bude týkať všetkých priestorov školy vrátane pavilónu. Doporučujeme návrh počítačom riadenej rozhlasovej ústredne. Pri návrhu je potrebné vychádzať aj z požiadaviek Vyhl. MVSR 94/2004, ktoré je potrebné bezpodmienečne dodržať. Je vhodné, keď rozhlasová ústredňa má výstup do viacerých okruhov (zón). Vhodnú zonáciu bude potrebné konzultovať s vedením školy. Ústredňa bude umiestnená na sekretariáte riaditeľa.

Zvonček

Súprava zariadení pre ozvučenie môže byť rozšírená o zdroj zvonenia (automatický školník).

Káblové rozvody

Slaboprúdové rozvody budú kompletne uložené pod omietkou v plastových ochranných rúrkach. Odstup od rozvodov nn dodržať podľa platných STN.

Požadovanou súčasťou PD je protokol o „vonkajších vplyvoch“ a položkovitý výkaz – výmer s udaním parametrov jednotlivých zariadení a prístrojov bez udania typových označení a výrobcu.

PD požadujeme v 6 vyhotoveniach v papierovej forme a 1x v digitálnej forme vo formáte pdf na CD.

Vybratému účastníkovi bude k dispozícii dokumentácia školy **len** v papierovej forme.

Záujemcom o vypracovanie PD umožníme spoločnú obhliadku školy v jednom vopred dohodnutom termíne.

**Možnosť rozdelenia cenovej ponuky:**

Nie je možné cenovú ponuku rozdeliť.

**Variantné riešenie:**

Variantné riešenie sa nepripúšťa.

**Lehota na dodanie alebo dokončenie predmetu zákazky:**

1 mesiac od zadania

**Uplynutie lehoty na predkladanie cenovej ponuky:**

Deň, mesiac, hodina 7. 2. 2014, 12.00 miestneho času. Cenovú ponuku je nutné doručiť prostredníctvom e-mailu na adresu uvedenú v identifikácii verejného obstarávateľa, resp. osobne na adresu verejného obstarávateľa.

**Kritériá na hodnotenie ponúk:**

Celková cena predmetu zákazky v EUR s DPH.

V Bratislave 27.1.2014

 Mgr. Marta Jankovičová

 riaditeľka